《继志堂为梁仲高题》
宋代·邓林

作室曾闻厥父基，肯堂肯构有佳儿。百年家事贻谋远，面回江佳入画奇。

兰玉荣春香满满，荆花宠日昼迟迟。门闾更效于公筑，驷马高车可预期。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。